Joint Security Area

Joint Security Area (koreansk tittel: Gongdong gyeongbi guyeok JSA) er en sørkoreansk drama-thriller fra 2000 regissert av Park Chan-wook. Filmen er basert på boka DMZ av Park Sang-yeon.

 Handling 
To nordkoreanske soldater blir funnet drept i den demilitariserte sonen. For å unngå en større konflikt blir saken undersøkt av Neutral Nations Supervisory Commission, ved representanter fra henholdsvis Sveits og Sverige. Undersøkelsen ledes av major Sophie E. Jean (spilt av Lee Yeong-ae).

 Premieredato og mottagelse 
Den hadde kinopremiere den 9. september 2000 i Sør-Korea, men har ikke blitt vist på kino i Norge.

Joint Security Area ble en stor suksess. Første uka på kino ble det solgt en halv million billetter i Seoul alene. Etter 15 dager hadde en million sett filmen og tidlig i 2001 ble filmen den mest innbringende sørkoreanske film til da. Filmen ble sett av 5,8 millioner mennesker etter 20 uker på sørkoreanske kinoer, hvorav 2,5 millioner i Seoul.

 Referanser 

 Eksterne lenker 


Kategori:Filmer fra 2000
Kategori:Sørkoreanske dramafilmer
Kategori:Krigsfilmer
Kategori:Thrillerfilmer
Kategori:Filmer lagt til Sør-Korea
Kategori:Filmer basert på bøker
Kategori:Koreanskspråklige filmer